UOBAM ปักธงปีนี้ AUM โต 10% มั่นใจแผนควบ “ซิตี้แบงก์” ดันฐานลูกค้าเพิ่ม
UOBAM เดินหน้าปั้น AUM ปีนี้โตต่อที่ 10% แตะ 2.6 แสนล้านบาท ผ่านผลิตภัณฑ์ใหม่ๆ และช่องทางขายที่หลากหลายที่ครอบบคลุมทุกเชกเตอร์ ด้วยความเป็นผู้นำทั้งในด้านพัฒนานวัตกรรมการลงทุนและบริการด้านดิจิตอลพร้อมคาดหวังได้ฐานลูกค้ากองทุนเพิ่ม จากแผนการควบรวมระหว่างกลุ่มยูโอบีกับซิตี้แบงก์ในอนาคต
UOBAM เดินหน้าปั้น AUM ปีนี้โตต่อที่ 10% แตะ 2.6 แสนล้านบาท ผ่านผลิตภัณฑ์ใหม่ๆ และช่องทางขายที่หลากหลายที่ครอบบคลุมทุกเชกเตอร์ ด้วยความเป็นผู้นำทั้งในด้านพัฒนานวัตกรรมการลงทุนและบริการด้านดิจิตอลพร้อมคาดหวังได้ฐานลูกค้ากองทุนเพิ่ม จากแผนการควบรวมระหว่างกลุ่มยูโอบีกับซิตี้แบงก์ในอนาคต
7 มี.ค. 2565

นายวนา พูลผล ประธานเจ้าหน้าที่บริหาร ของบริษัทหลักทรัพย์จัดการกองทุน ยูโอบี (ประเทศไทย) จำกัด (UOBAM) เปิดเผยว่า ด้วยสถานการณ์การระบาดของโควิด-19 สินทรัยพ์ภายใต้การบริหาร(AUM)ของบริษัทช่วงปี 2564 ยังสามารถเติบโตได้ดีต่อเนื่องที่ 5% แตะที่ระดับ 2.3-2.4 แสนล้านบาท ซึ่งเป็นการเติบโตใกล้เคียงกับอุตสาหกรรม
ส่วนในปีนี้มั่นใจว่า AUM จะเติบโตที่ระดับ 10% บวกลบ แตะที่ระดับ 2.64 แสนล้านบาท โดยกองทุนรวม กองทุนสำรองเลี้ยงชีพ และกองทุนส่วนบุคลมีแนวโน้มเติบโตต่อเนื่อง ด้วยการพัฒนาผลิตภัณฑ์ทางการเงินให้ตรงกับทิศทางการลงทุนในตลาดทุนโลก  และความต้องการของนักลงทุน พร้อมกับผลักดันการลงทุนสู่หลักเกณฑ์ของธุรกิจESGมากขึ้น เพื่อสร้างผลตอบแทนจากการลงทุนเติบโตอย่างยั่งยืน
ขณะที่กองทุนสำรองเลี้ยงชีพปัจจุบันมีมูลค่ารวมทั้งสิ้น 6.9 หมื่นล้านบาท มีฐานลูกค้ามาจากสถาบันการเงินรัฐวิสาหกิจ ธุรกิจเอกชน ปัจจุบันมีลูกค้ารายใหม่ๆจากกลุ่มดังกล่าวเข้ามาให้บริหารประมาณระดับหนึ่ง ขณะนี้รอเข้าไปแข่งประมูล รวมถึงฐานลูกคค้ากองทุนส่วนบุคคลปัจจุบันมีเข้ามาเพิ่มขึ้น
โดยเฉพาะกลุ่มลูกค้าสหกรณ์ต่างๆ รวมถึงลูกค้าเดิมเพิ่มเงินในการบริหารเพิ่มเติมด้วยเช่นกัน นอกจากนี้ บริษัทมีพันธมิตรในการขยายช่องทางการขายในทุกกลุ่มรวมถึงตัวแทนขายอิสระ ซึ่งจะช่วยผลักดัน AUM ปีนี้เติบโตได้ตามเป้าหมายที่วางไว้
ส่วนการเข้าลงทุนในธนาคารซิตี้แบงก์ของกลุ่มธุรกิจยูโอบี บลจ.ยูโอบีคาดหวังที่จะได้ลูกค้าจากการควบรวมธุรกิจในครั้งนี้ด้วยเช่นกัน แม้ว่าแผนการควบรวมยังไม่ได้ประกาศว่าจะแล้วเสร็จเมื่อใดก็ตาม
นายวนา กล่าวอีกว่า ปัจจัยที่ต้องติดตามอย่างใกล้ชิดในระยะข้างหน้า ได้แก่ การเร่งตัวขึ้นของเงินเฟ้อและอยู่ในระดับสูง ปัจจัยการเมืองต้องติดตามผลกระทบจากปัญหาความขัดแย้งระหว่างรัสเซียและยูเครน เชื่อว่าการลงทุนในหุ้นยังคงเป็นตัวเลือกที่ดี
รวมถึงการลงทุนในหุ้นยังสามารถส่งผ่านต้นทุนที่สูงขึ้นไปในรูปแบบของราคาสินค้าหรือบริการที่สูงขึ้นได้ ประกอบกับตลาดรับรู้ความเสี่ยงจากการขึ้นอัตราดอกเบี้ยนโยบายไปมากกว่า 4-5 ครั้งแล้ว
ด้านนางสาวรัชดา ตั้งหะรัฐ กรรมการผู้จัดการอาวุโส สายพัฒนาธุรกิจ UOBAM กล่าวว่า แนะนำนักลงทุนอาศัยจังหวะที่มีการปรับฐานทยอยเข้าสะสมการลงทุนใน 5 กองทุน ได้แก่ กองทุนเปิด ยูไนเต็ด ออลไชน่า อิควิตี้ ฟันด์ – หน่วยลงทุนชนิดเพื่อผู้ลงทุนทั่วไป (UCHINA) กองทุนเปิด ยูไนเต็ด ไชน่า เอ แชร์ อินโนเวชั่น ฟันด์ – หน่วยลงทุนชนิดเพื่อผู้ลงทุนทั่วไป (UCI)  กองทุนเปิด ยูไนเต็ด อิควิตี้ ซัสเทนเนเบิล โกลบอล ฟันด์ (UESG) กองทุนเปิด ยูไนเต็ด ซัสเทนเนเบิล อิควิตี้ โซลูชั่น ฟันด์ – หน่วยลงทุนชนิดเพื่อผู้ถือหน่วยลงทุนทั่วไป (USUS) กองทุนเปิด ยูไนเต็ด โกลบอล อินโนเวชั่น ฟันด์ (UNI)